open-index/open-wikipedia-markdown huggingface dataset:
Ján Dubnička (moderátor)

**Ján Dubnička** pôsobil v minulosti ako slovenský televízny moderátor. 
Po absolvovaní gymnázia v Ba pracoval príležitostne ako čašník v bratislavských podnikoch. Aktuálne pôsobí ako certifikovaný kouč vo svojej vlastnej firme SATISFACTORY s.r.o. Je autorom dvoch motivačných kníh Vytvorte si život, po akom túžite () a Chce to len odvahu!  ()

## STV
Začínal v STV, kde bol jedným z moderátorov detskej relácie *Crn crn*. Predtým však pôsobil na dohodu o pracovnej činnosti ako asistent na obchodnom oddelení Telexim v STV, kde sa zoznámil s Majstrom N a modderátormi relácie Crn, crn.

## Markíza
Neskôr pôsobil 8 rokov v televízii Markíza, spočiatku uvádzal raňajší program *[[Teleráno]]*. Následne moderovial aj *Cestoviny* a stal sa jednou z tvárí poobedňajšieho *Doma s Markízou*, po zrušení tejto relácie neprijal ponuku znovu moderovať *Teleráno* a v septembri 2006 prešiel do konkurenčnej televízie JOJ. 
## TV JOJ
V Televízii JOJ spolu s Petrom Kočišom uvádzal súťažnú reláciu *Veľký hráč*. O niekoľko mesiacov mu vedenie navrhlo preradenie na nižšiu pozíciu - moderovanie vstupov zo zákulisia, čo však odmietol a v decembri ukončil svoje pôsobenie v relácii i televízii.

Podľa vlastných slov sa plánuje venovať reklame a marketingu. Bol mediálnym poradcom Diany Štrofovej.

## Súčasné pôsobenie
Aktuálne pôsobí v oblasti koučingu ako certifikovaný kouč vo svojej vlastnej firme SATISFACTORY s.r.o. .

## Referencie


Kategória:Slovenskí televízni moderátori
Nocturama

***Nocturama*** je v poradí dvanásty štúdiový album Nicka Cavea a The Bad Seeds, nahraný v roku 2003. U niektorých fanúšikov mal malý úspech (doslova bol zle prijímaný), iní ho prijali veľmi  kladne, u kritikov mal len priemerný úspech.

## Zoznam skladieb
* Všetky skladby zložil Nick Cave

#"Wonderful Life"  – 6:49
#"He Wants You"  – 3:30
#"Right out of Your Hand"  – 5:15
#"Bring It On"  – 5:22
#"Dead Man in My Bed"  – 4:40
#"Still in Love"  – 4:44
#"There Is a Town"  – 4:58
#"Rock of Gibraltar"  – 3:00
#"She Passed by My Window"  – 3:20
#"Babe, I'm on Fire"  – 14:45

## Spolupracovníci na albume
### The Bad Seeds
* Nick Cave – spev (1-10), Piano (1-3,5-8,10), Hammond (1,4-8,10)
* Mick Harvey – gitara (1,3-7,9,10), bongá (1), triangel (1), orgán (2,9), spev (3,5,7,10), basová gitara (8), akustická gitara (8)
* Blixa Bargeld – Pedal Steel Guitar (1-3,7,9), Guitar (4,6,10), spev (5,10), Inexplicable gitara (5), Gated Guitar (7)
* Thomas Wydler - bicie (1,3,5,6,8,10), Shaker (2), Brush Snare (4,7)
* Martyn P. Casey - basová gitara (1-7,9,10)
* Jim Sclavunos - bicie (2,4,7,9), Vocals (7), tamburína (8), Percussion (10)
* Warren Ellis - husle (2-10)
* Conway Savage - spev (3,5,7,10)

### Hostia
* Chris Bailey - spev (4)
* Johnny Turnbull - spev (2,4,7,9)
* Norman Watt-Roy - spev (2,4,7)
* Mickey Gallagher - spev (2,4,7,9)
* Chas Jankel - spev (2,4,7)

## Externé odkazy
* muzikus.cz - recenzia albumu

Kategória:Rockové hudobné albumy
Kategória:Hudobné albumy z 2003
Ján Dubnička

**Ján Dubnička** môže byť:

* slovenský filozof (* 1941), pozri: Ján Dubnička (filozof)
* slovenský televízny moderátor, pozri Ján Dubnička (moderátor)

Dubnička, Ján
Mu (filozofia)

thumb|Znak 無 v kurzíve
**Mu** (jap.) alebo **wu** (čín.), 无/無, je slovo, ktoré v slovenčine znamená približne *nič, bez, ne-*. Obyčajne sa používa ako predpona vyjadrujúca neprítomnosť niečoho. Môže stáť aj ako samostatné slovo.

## Mu ako prázdnota ducha
Mu v čínskej filozofii a v bojovom umení Wu-šu znamená prázdnotu ducha.

## „Mu“ ako odpoveď
Mu je častá odpoveď v koanoch a iných otázkach zenového budhizmu. Je a zároveň nie je skutočnou odpoveďou. Jedna z jej možných interpretácií znie: *„Táto otázka nemá zmysel (resp. je nesprávne položená) a preto nemôže byť zodpovedaná.“*

Touto epistemologickou negáciou sa možno vysporiadať s logickými paradoxami, akým je napr. nezodpovedateľný chyták *"Prestali ste mlátiť svoju ženu?"* Ak človek nemá žiadnu ženu alebo svoju ženu nikdy nemlátil, odpoveď „Áno“ je nesprávna, pretože implikuje, že v minulosti bola jeho žena skutočne bitá. Odpoveď „nie“ je takisto nesprávna, pretože vyjadruje, že človek ženu má a stále ju mláti. Správnou odpoveďou na túto otázku môže byť „mu“, čiže „Na túto otázku nemožno odpovedať, pretože sa zakladá na nesprávnych predpokladoch.“

Kategória:Budhizmus
Kategória:Čínska filozofia
Písací stroj

[thumb|Písací stroj značky [Underwood]]
**Písací stroj** je mechanické, elektromechanické alebo elektrické zariadenie s klávesmi, ktoré po stlačení otláčajú písmená na papier.

## Funkcia
Písací stroj sa skladá z klávesnice a mechanického alebo elektricky poháňaného zariadenia, ktoré prenáša písaný text. Tento mechanizmus môže byť vybavený pamäťou, zariadením na opravu písaného textu. Ďalšou súčasťou je výstupné zariadenie, ktoré umožňuje vytlačiť text na papier. Líši sa podľa typu písacieho stroja. Môže to byť typovač, typovací valec, guľová hlava, typové koliesko a pod.

Papier býva posúvaný najčastejšie pomocou valca. Horizontálny posun papiera zabezpečuje posuvný vozík. Podľa typu stroja sa posúva valec s pripevneným papierom po každom vytlačení jedného znaku o jeden krok doľava alebo písacie zariadenie o jeden krok doprava.

## Dejiny
Dejiny písacieho stroja siahajú až do roku 1714, kedy Henry Mill patentoval jeho prvú podobu. Jeho riešenie sa bohužiaľ nedochovalo, ale rozloženie klávesov nebolo také, aké sa používa dnes. Ďalšia významná udalosť sa odohrala v roku 1874, kedy páni Christopher Latham Sholes a Carlos Glidden predali krachujúcej zbrojovke E. Remington & Sons písací stroj, ktorý nazvali Typewriter. Ten dokázal písať iba verzálky a príliš úspešný nebol. Za päť rokov sa ho predalo len 5 000 kusov. Čoskoro však firma prišla s druhou verziou, ktorá už obsahovala preraďovač (shift) a už bolo možné písať malé aj veľké písmená pomocou rovnakých klávesov.

Už pri vývoji prvej verzie Typewritera sa C. L. Sholes potýkal s nepríjemným problémom. Keď sa na stroji písali príliš rýchlo písmená, ktorých typové páky boli tesne vedľa seba, dochádzalo k ich častému zasekávaniu a písanie sa tak stalo veľmi obtiažnym. Preto prišiel vynálezca Typewritera so zaujímavou myšlienkou: typové páky s najčastejšie používanými písmenami anglickej abecedy umiestnil ďalej od seba a zároveň zvolil také rozloženie, ktoré by pisateľovi umožnilo rýchly spôsob písania (mohol stláčať klávesy rýchlo za sebou pomocou všetkých desiatich prstov, vtedy ešte naspamäť). Víťazstvo v súťaži v rýchlosti a presnosti písania dalo prednosť tomuto rozloženiu klávesov pred všetkými ostatnými (rôzne počty radov klávesov atď.). V roku 1888 bolo toto rozloženie klávesov prijaté v Toronte v Amerike na zjazde odborníkov ako štandard.

Vďaka úspechu Typewritera II prevzali toto rozloženie ďalšie spoločnosti, ktoré ho rozšírili do celého sveta. Niektoré národy zaviedli drobné úpravy. Slovenská klávesnica vychádza z nemeckých písacích strojov, ktoré sa na Slovensko začali dovážať koncom 19. storočia. Mali prehodené klávesy Z a Y, pretože Z sa v nemčine používa oveľa častejšie ako Y. Nielen v Nemecku, ale aj u nás je z ergonomického hľadiska výhodnejšie umiestenie Z na hornom písmenovom rade.

Vo Francúzsku to je ešte komplikovanejšie. Používa sa tam rozloženie QWERTY, ale prehodením Q a W s písmenami A a Z sa dospelo ku klávesnici AZERTY. Podobných zmien a úprav existuje ešte viac.

## Iné projekty

Kategória:Kancelárska technika
Kategória:Písmo
Cento

**Cento** môže byť:
* pojem z literatúry, pozri cento (literatúra)
* mesto v Taliansku, v regióne Emilia-Romagna, pozri Cento (Emilia-Romagna)
* číslo sto po taliansky
* Dobels Cento (meno olympijského koňa)

**CENTO** je skratka „Central Treaty Organization“
Charizma

**Charizma** môže byť:
*v sociológii a podobne: schopnosť viesť skupinu iba vplyvom svojej osobnosti, pozri charizma (sociológia)
*v náboženstve: 
**pôvodne: statky darované ľuďom Bohom
**predpokladaná osobitná schopnosť nadprirodzeného pôvodu (napr. liečenie, prorokovanie a podobne), pozri charizma (náboženstvo)
Charakter

**Charakter** (z gr. ráz )môže byť:
* v psychológii:
** súhrn stálych psychických vlastností človeka, ktoré závisia od jeho genetických osobitostí a realizujú sa v spojení a pod vplyvom životných podmienok, pozri charakter (výrazné vlastnosti)
** vyhranená, statočná, pevná povaha (človeka)
* podstata, ráz, svojskosť; povaha, znak, súbor typických znakov (veci, skupiny ľudí)
* v divadelníctve: vyhranený povahový typ postáv v divadelnej hre
* v matematike: číslo, ktorým sa zhrňujúcim spôsobom vyjadrujú dôležité vlastnosti abstraktného algebraického útvaru, pozri charakter (matematika)
* zastarano: 
** písmeno
** titul, úradná hodnosť
Chartreuse

**Chartreuse** (z fr. kartuziánka) môže byť:
*pohorie vo Francúzsku, pozri Chartreuse (pohorie)
*kláštor v tomto pohorí, pozri Grande Chartreuse
*umelecká farba (medzi zelenožltou a žltou), pozri chartreuse (farba)
*webová farba pomenovaná podľa likéra chartreuska (medzi zelenožltou a zelenou), pozri chartreuse (webová farba)

## Pozri aj
*Chartreuse (likér)
Cheirológia

**Cheirológia** alebo **chirológia** alebo **cheirofázia**  môže byť:
*druh posunkovej reči, pozri cheirológia (posunková reč)
*cheiromantia
Choreografia

**Choreografia** môže byť:
*pôvodne: tanečné písmo (značky, ktorými sa naznačujú kroky a skupiny v tancoch)
*dnes: pozri choreografia (kompozícia pohybu)
Pletenec

**Pletenec** alebo **cingulum** je úsek kostry hornej končatiny a dolnej končatiny, ktorým sa pripája kostra končatiny ku kostre trupu. Patrí sem lopatka, kľúčna kosť a panvové kosti.

Kategória:Anatómia
Kolobeh vody

thumb|Schéma obehu vody

**Kolobeh vody** (iné názvy: **vodný cyklus**, **hydrologický cyklus**) je termín označujúci stály obeh vody na Zemi, poháňaný slnečným žiarením a gravitačnými silami Zeme. Cyklus v sebe zahŕňa vodu v atmosfére v podobe vodných pár, na povrchu v podobe riečnej, jazernej a morskej vody, ako aj pod povrchom v podobe podzemných vôd. Ako voda prechádza jednotlivými fázami cyklu a mení sa jej skupenstvo od plynnej, kvapalnej až po tuhú fázu. Vodný cyklus je hlavným predmetom skúmania hydrológie.

Kolobeh vody nemá jasne definovaný začiatok a koniec. Molekuly vody sa pohybujú spojito cez celú hydrosféru rôznymi fyzikálnymi procesmi a nemusia nutne absolvovať všetky etapy cyklu. Od vyparovania v oceánoch a moriach cez tvorbu oblakov, kondenzáciu vody v nich do podoby dažďových kvapiek, alebo snehových vločiek a následný pád na zemský povrch v podobe zrážok. Celý cyklus sa uzatvára transportom vody v riečnych tokoch naspäť do morí. Celkové množstvo vody v cykle je konštantné, teda, množstvo vody, ktorá odchádza z určitého zdroja (rezervoáru) sa rovná množstvu vody, ktoré doňho vstúpi.

## Zotrvanie vody v rezervoároch

Každý z prirodzených vodných rezervoárov uchováva vodu rôzne dlho. Napr. voda vo forme pôdnej vlhkosti sa zadržiava asi 2 mesiace, kým hlboko uložené rezervoáre spodných vôd môžu mať aj 10&nbsp;000&nbsp;rokov. Čas zotrvania vody v určitom rezervoári sa odhaduje na základe zákona zachovania hmotnosti, teda, že množstvo vody v určitom rezervoári je konštantné a na základe nameraných, alebo vypočítaných úbytkov/príbytkov sa stanovuje doba uchovania. Druhý spôsob (zameraný skôr na spodné vody) je založený na izotopových technikách.

## Vplyv vodného cyklu na podnebie
Vyparovanie vody z oceánov má závažný dôsledok na celkovú klímu Zeme. Na prechod vody z kvapalného do plynného skupenstva totiž treba dodávať značné množstvo tepla. Pokiaľ by sa toto teplo nespotrebovalo, priemerná teplota povrchu Zeme by bola asi 68&nbsp;°C.

## Zmeny v kolobehu vody
Ľudská činnosť značne ovplyvňuje kolobeh vody, či už sú to zmeny hladiny podzemnej vody poľnohospodárskou činnosťou, zmeny absorpčných schopností pôdy odlesňovaním (alebo zalesňovaním), stavba hydroenergetických zariadení (priehrad) a následné ovplyvnenie prísunu vody v riekach a urbanizácia. Z prírodných fenoménov vodný cyklus najviac ovplyvňuje teplota povrchu (v posledných ľadových dobách bolo množstvo odparenej vody menšie ako dnes).

## Externé odkazy
* 1MB Flash prezentácia o pôdnej vode (viacjazyčne)

Kategória:Hydrológia
Kategória:Voda
Historická geológia

**Historická geológia** je vedný odbor geológie, ktorý sa zaoberá rekonštrukciou histórie Zeme. Zameriava sa na geologické procesy, ktoré formovali povrch Zeme a využíva pritom poznatky z paleontológie, stratigrafie a štruktúrnej geológie. Taktiež a zaoberá rozšírením rastlinných a živočíšnych druhov v rozličných geologických obdobiach. Pri zisťovaní veku Zeme hrá dôležitú úlohu aj rádiometrické datovanie hornín.

## Vedci
Medzi prvých vedcov, ktorí chceli porozumieť vývoju Zeme, boli James Hutton a Charles Lyell. Hutton zastával názor, že Zem je oveľa staršia, ako dovtedy predpokladaných niekoľko tisíc rokov. Charles Lyell ovplyvnil svojím „*Súčasnosť je kľúčom k minulosti*“ viacerých vedcov (napr. aj Darwina).

Až do 18. storočia prevládal názor, že v histórii Zeme dominovali katastrofy (teória katastrofizmu), čo sa dokladalo mnohými citátmi z Biblie. Huttonom zavedená teória uniformitarizmu však pod dlhých hádkach v 19. storočí postupne naberala na váhe. Súčasné názory na vývoj Zeme zahŕňajú v sebe pomalé procesy erózie a zvetrávania prerušované náhlymi katatrofickými udalosťami (napr. pády veľkých meteoritov, vulkanických explózií).

## Iné projekty
David Kimchi

**David Kimchi** (* 1160, Narbonne, Francúzsko – † 1235, Narbonne) (hebr. דוד קמחי), známy aj pod hebrejským akronymom **Radak** alebo **Redak** (רד"ק), bol stredoveký rabín, komentátor Biblie, filozof a gramatik. Jeho otec bol rabi Josef Kimchi a brat rabi Moše Kimchi, obaja takisto komentátori a gramatici.

Z jeho diel je najznámejší komentár k Prorokom, v ktorom často polemizuje s kresťanskou exegézou, gramatické dielo *Michlol* a jeho slovníková časť *Sefer ha-šorašim* (Kniha koreňov). 

## Iné projekty

## Externé odkazy
*Sefer ha-šorašim  v Zbierke digitalizovaných kníh Židovskej národnej a univerzitnej knižnice v Jeruzaleme

Kategória:Rabíni
Kategória:Filozofi židovského pôvodu
Kategória:Jazykovedci židovského pôvodu
Kategória:Osobnosti z Narbonne
Ján Švantner

**Ján Švantner** (* 24. september 1949, Banská Hodruša) je slovenský básnik, esejista, publicista a prekladateľ.

## Životopis
Pochádza z robotníckej rodiny a vzdelanie získaval v Banskej Hodruši, Banskej Bystrici, Žarnovici a napokon na filozofickej fakulte Univerzity Komenského v Bratislave, kde študoval kombináciu slovenčina – francúzština. V rokoch 1972 – 1975 sa zúčastnil na študijnom pobyte v Literárnovednom ústave SAV, potom pracoval ako redaktor vo vydavateľstve Tatran, v rokoch 1981 – 1982 pracoval v Ústave pre informácie a riadenie kultúry, neskôr ako redaktor.

## Tvorba
Knižne debutoval v roku 1972 zbierkou básní *O snežnom srdci*. Vo svojich dielach sa inšpiruje prírodnou scenériou rodného kraja, spomienkami na detstvo, ale venuje sa tiež písaniu ľúbostnej lyriky, vyjadruje potrebu ľudskej príchylnosti a mámivosť i horkosť života. Okrem vlastnej tvorby sa venuje tiež prekladom z francúzskej poézie (Charles Baudelaire, Jean Cocteau, Jacques Prévert).

## Dielo
*1972 – *O snežnom srdci*
*1975 – *Hviezdy úder*
*1980 – *Neviditeľná hudba*
*1986 – *Lampa*
*2006 – *Vyznania a piesne*
*2010,2011 - List básnikovi (Proglas)
*2019 - Delfy sú ďaleko  (Ikar)

## Preklady
*1982 - Lucian Blago: Čo počuje jednorožec (Tatran)
*1984 - Jean Cocteau: Obrazy a sny (Slovenský spisovateľ)
*1990 - Nicolas Boileau: Básnické umenie (Tatran)
*1993 – *Z Kvetov zla*, preklad výberu básní Charlesa Baudelaira (II. vydanie 1995, III. vydanie 1997)
*1997 - J.-P. Sartre: Existencializmus je humanizmus (Slovenský spisovateľ)
*2001 - Antoine de Saint-Exupéry: Citadela (Hevi)

## Ocenenia
*2005 cena slovenských pohľadov za preklady z klasickej i modernej francúzskej poézie

Kategória:Narodenia v 1949
Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Laureáti Ceny Jána Hollého
Vpustka

**Vpustka** je v bridži manéver hlavného hráča alebo obrancu, ktorý schválne odovzdá tempo súperom, ale tak, aby zdvih získala tá strana protilinky, ktorej zahratie je pre neho výhodné. Používa sa väčšinou až v koncovke, ale musí sa naplánovať už na začiatku rozdania.

Otvorenie 1 je Poľský tref, v tomto prípade silný variant, zásah 1BT je konvencia timbuktu a znamená že sever má srdcia a trefy alebo piky a kára, 2 je do pasu, ak má sever trefy, 2BT je silný variant otvorenia 18-21 HCP, 3BT je konečný záväzok.

Sever vyniesol 6, zo stola 2, juh pridáva K a západ zobral Esom. Západ impasuje srdcové J a po odtiahnutí všetkých sŕdc vie, že sever má piky a kára. Od začiatku hrá na záverečnú vpustku. V trojkartovej koncovke je rozloženie kariet takéto:

Stolík je na zdvihu, hlavný hráč zahral káro, čím vpustil do zdvihu sever a sever odtiahol pikové eso a musí ešte odovzdať pikového kráľa. Záväzok bol splnený s dvoma nadzdvihmi, čo v 5 stolovom turnaji bol top.

Kategória:Bridž
SEQUEL

SEQUEL (Structured English Query Language) vznikol v IBM. Postupne sa k tomuto štandardu pridávali ďalšie firmy (Oracle, SyBase, Informix) a tak vznikol “nepísaný štandard” databázového jazyka s názvom SQL (Structured Query Language). Postupne boli prijaté vylepšené a upravené štandardy jazyka SQL s názvom SQL-86 a neskôr SQL-92. Pre verziu SQL-92 sa vžil skrátený názov SQL-2. Vo vývoji je už nová verzia s pracovným názvom SQL-3.
Demagógia

[náhľad|[Joseph McCarthy, americký senátor, známy svojou demagógiou]]
**Demagógia** (zo *démos* = „ľud“ + *αγωγος**agógos* = „vodca“) je spôsob manipulovania ľuďí (najmä v politike), keď sa klamné a pôsobivé rečnícke vystupovanie využíva na získanie vplyvu, politickej podpory a moci. Namiesto vecného odôvodňovania, pôsobí hlavne na predsudky a emócie slabo informovaných alebo emotívne orientovaných ľudových más a zameriava sa na ovládnutie ich vedomia a uskutočňuje sa klamaním alebo inými nemorálnymi prostriedkami. 

Typický prostriedok demagógie je prekrúcanie faktov, vytrhávanie z kontextu, špekulovanie so záujmami a túžbami ľudí, apelovanie na ich prízemné pohnútky a predsudky, klamné prísahy a nereálne sľuby a súčasne klamné osočovanie protivníkov, vyvolávanie strachu a podobne.

**Demagóg** bol pôvodne politický vodca, ktorý sa opieral o podporu ľudu proti aristokracii. V starovekých Aténach to bol pre Perikla ešte čestný titul, ale už o Kleónovi používa Thukydides toto označenie pejoratívne, v súčasnom význame demagogického politika. 

## Pozri aj
* Logický klam
* Manipulácia (psychológia)
* Propaganda
* Rétorika

## Referencie


## Iné projekty

Kategória:Politológia
Kategória:Sociológia
Samopal vzor 61

**Samopal vzor 61** prezývaný *Škorpión* je druh česko-slovenského samopalu používaného v armáde a bezpečnostných zložkách od 60. rokov.

Vzor 61 vznikol v čase, keď bola zavedená automatická karabína Sa.vzor 58 ( označená ako samopal, ale konštrukciou automatická karabína), ktorá mala byť náhradou za samopal 24/26.   Vzor 58 bol však príliš veľký a bola potrebná zbraň s veľkosťou pištole a schopnosťami samopalu, aby ich mohli používať vojaci, ktorým by dlhá zbraň zbytočne zavadzala, ako boli napríklad prieskumníci, výsadkári, posádky tankov a špecialisti. Hlavným konštruktérom vz. 61 bol Ing. Miroslav Rybář.

Pre svoj malý dostrel je vhodný na boj v uzavretých priestoroch. Má špeciálnu konštrukciu spomaľovača kadencie, ktorý je umiestnený v rukoväti. Vďaka tomuto spomaľovaču má veľmi malý spätný ráz, je presný a dobre sa ovláda pri paľbe dávkou. Preto sa z neho dá strieľať v jednej ruke. Je malý a ľahký, takže sa dá nosiť v puzdre na opasku. Dá sa ľahko demontovať, a to bez použitia akéhokoľvek náradia. Dá sa použiť tlmič. Jeho nevýhodou je však málo výkonný kaliber 7,65 Browning, ktorý bol považovaný za slabý už v dobe vzniku vzoru 61.

Vz.61 bol vyrábaný niekoľkokrát priebežne medzi rokmi 1962 až 1993. Okrem Česko-Slovenska sa vyrábal aj v Juhoslávii pod označením model 84. Existovalo niekoľko variant, z ktorých každá mala iný kaliber. Používali strelivo 7,65 Browning, 9 × 18 mm Makarov, 9 mm Browning a 9 × 19 mm Parabellum. Celkovo bolo vyrobených 210 000 kusov.

Okrem českej a slovenskej polície a armády je používaný aj policajnými zbormi v mnohých iných krajinách. Okrem toho bolo zaznamenané jeho použitie aj zločincami a teroristami (napr. Írska republikánska armáda, Červené brigády).

## Iné projekty

Kategória:Samopaly
Kategória:Česko-slovenské zbrane
Kórejský polostrov

**Kórejský polostrov** je polostrov v severovýchodnej Ázii, ktorý môže byť definovaný dvojako: 
*celá Kórea
*oklieštená Kórea s rozlohou okolo 150 tisíc km², dĺžkou , šírkou asi ; vlastne je to len časť Kórey, nezahŕňa Nangnim-sanmäk (낭림산맥) - pohorie nachádzajúce sa v severnej časti Kórejského polostrova.

Podrobnosti pozri pod Kórea

Kategória:Polostrovy Ázie
Kategória:Geografia Kórey
Štefan Povchanič

Prof. PhDr. **Štefan Povchanič** CSc. (* 14. november 1939, Ložín) je slovenský univerzitný profesor francúzskej literatúry a editor i prekladateľ diel francúzskych klasikov (Moliére, Corneille, Hugo, Balzac, Flaubert a i.) 

V rokoch 1962 - 2005 prednášal na Katedre romanistiky Filozofickej fakulty Univerzity Komenského dejiny francúzskej literatúry 19. a 20. storočia. Po krátkom pôsobení na Pedagogickej fakulte UK bol pozvaný na novovznikajúcu Fakultu aplikovaných jazykov Ekonomickej univerzity. V rokoch 2007 – 2016 tam prednášal francúzsku civilizáciu a reálie a rozpracoval základy predmetu Interkultúrna komunikácia (*Initiation à la Communication interculturelle*, Vyd. Ekonóm, Bratislava 2012 a *Interkulturalita v komunikácii, tamtiež* 2015)

V rokoch 1989 – 1993 bol lektorom slovenského jazyka na Univerzite v Štrasburgu a v rokoch 2001 – 2003 bol hosťujúcim profesorom na Institut national des langues et civilisations orientales v Paríži. Tu vydal učebnicu Histoire de la littérature slovaque I  (Éditions l’Harmattan, Paris 2003).

**Ocenenia**

Prezident Francúzska Jacques Chirac mu v máji 2006 udelil insígnie rytiera Národného rádu za zásluhy (Chevalier de l'Ordre national du Mérite) a v roku 2014 ho prezident François Hollande povýšil na dôstojníka rovnomenného rádu (Officier de l’Ordre national du Mérite).

**Knižné publikácie a učebnice**

Svojimi článkami, štúdiami, doslovmi a predslovmi Štefan Povchanič vyše pol  storočia približoval slovenskému čitateľovi významné diela francúzskej literatúry.

V zrelom profesionálnom veku nad čiastkovými problémami u neho postupne prevládol záujem o práce syntetického charakteru

S kolektívom autorov napísal prvé slovenské *Dejiny francúzskej literatúry* (Causa Editio, Bratislava 1995).

O rok neskôr vydal súbor významných štúdií o princípoch Hugovej dramatiky, či o Flaubertovej románovej poetike pod názvom *Literárne grafikony* (Vyd. FiFUK, Bratislava1996). Prvýkrát tu nachádzame grafické vyjadrenie literárnych javov, ktoré sa stane organickou súčasťou autorových neskorších syntéz.

**          ** V roku 2011 vydal monografiu *Dynamika literárnych smerov* (Vydavateľstvo EU Bratislava), v ktorej opúšťa tradičnú koncepciu literárnych dejín a sleduje pohyb literárnych systémov v priestore francúzskej literatúry 19. storočia. Táto publikácia sa stala predobrazom jeho knihy *Od sentimentalizmu  k symbolizmu. Francúzska literatúra 19. storočia*, ktorá vyšla vo Vydavateľstve Marenčin PT v roku 2019, v predvečer autorovej osemdesiatky.

Kategória:Slovenskí prekladatelia
Kategória:Slovenskí autori náučnej literatúry
Kategória:Slovenskí univerzitní profesori
Kategória:Osobnosti z Ložína
Kategória:Slovenskí vysokoškolskí pedagógovia
Kategória:Vyučujúci na Filozofickej fakulte Univerzity Komenského v Bratislave
Kategória:Vyučujúci na Ekonomickej univerzite v Bratislave
Kleopatra I.

**Kleopatra I.** zo Syru, , (* okolo 215 pred Kr. – † 176 pred Kr.), bola kráľovná Egypta, od roku 193 pred Kr. manželka Ptolemaia V. Porodila dvoch synov a jednu dcéru: Ptolemaios VI., Kleopatra II. a Ptolemaios VIII. Po smrti muža vládla za svojho neplnoletého syna ako regentka až do svojej smrti.

Kategória:Úmrtia v 176 pred Kr.
Kategória:Faraóni
Kategória:Kráľovské manželky starovekého Egypta
Kategória:Ptolemaiovci
Medza proporcionality

**Medza proporcionality** je mechanické napätie, pri ktorom sa lineárna závislosť napätia od pomernej deformácie materiálu mení na nelineárnu. Medza proporcionality teda obmedzuje platnosť Hookovho zákona pre daný materiál. Udáva sa v jednotkách napätia v Pascaloch [Pa], alebo častejšie v [MPa].

Pre praktické použitie medza proporcionality nemá význam. Často sa nachádza blízko medze elasticity a medze klzu, resp. je obťažne ich vzájomne odlíšiť.

## Pozri aj
medza pevnosti

Kategória:Mechanické vlastnosti materiálov
Atharvavéda

**Atharvavéda** alebo **Atharvavédah** (sanskritský kmeň: अथर्ववेद - *Atharvavéda*; sanskritský nominatív: *Atharvavédah*) alebo **Atharvavéd** (-podľa hindskej výslovnosti sanskritského slova) je skupina posvätných textov hinduizmu, jedna zo štyroch véd, často nazývaná *Štvrtá véda*. 

Obsahuje zmes magických hymnov, čarovných formuliek a iného materiálu rozličného veku. Hoci je jazykovo zreteľne mladší než zvyšné tri védy, nachádzajú sa v ňom aj veľmi staré pasáže. Odhaduje sa, že Atharvavéda bola kánonizovaná najneskôr v druhej polovici 1. storočia pred Kr. Existuje v dvoch verziách (šákhach), ktoré sa nazývajú *Šaunakija* a *Paippalada*. Obsahuje 20 kníh so 731 hymnami v asi 6000 veršoch. Približne sedmina Atharvavédy je prevzatá z Rigvédy.

Kategória:Védske náboženstvo
Kategória:Indická literatúra
Zeulenroda-Triebes

náhľad|Radnica
**Zeulenroda-Triebes** je mesto v nemeckom Durínsku na rieke Weida. Leží 30 km od mesta Gera. Má asi 18 000 obyvateľov.

## Partnerské mestá
*  Giengen an der Brenz, Nemecko
*  Kostelec nad Orlicí, Česko 
*  Neunkirchen am Sand, Nemecko
*  Sainte-Florine, Francúzsko 
*  Wies, Rakúsko
* Myjava, Slovensko

## Iné projekty

## Externé odkazy
* Oficiálna stránka
* Landkreis Greiz

Kategória:Mestá v Durínsku
Strelkový mys

thumb|200px|right|Označenie najjužnejšieho miesta Afriky a rozhraní dvoch oceánov - Indického a Atlantického.
thumb|200px|right|Maják na Strelkovom myse
**Strelkový mys** (, ) je najjužnejšie miesto afrického kontinentu (34°&nbsp;50′ j. š.). Poludník, ktorý ním prechádza (20°&nbsp;00′ v. d.), zároveň predstavuje pomyselnú hranicu medzi Atlantickým a Indickým oceánom.

Je to nevýrazný skalnatý úsek pobrežia, vzdialený vzdušnou čiarou 170&nbsp;km juhovýchodne od Kapského Mesta. Za búrlivého zimného počasia je sužovaný mohutnými vlnami, pričom more v okolí Strelkového mysu patrí k najčastejším miestam výskytu tzv. obrích vĺn (angl. Freak wave). Stojí tu maják, postavený v roku 1848, a označenie najjužnejšieho miesta Afriky. Oblasť mysu je od 1.&nbsp;marca 1999 chránená ako Národný park Agulhas. Hlavným dôvodom ochrany je výskyt mnohých endemických druhov rastlín.

Od Strelkového mysu sa smerom k Antarktíde ešte 250&nbsp;km tiahne kontinentálny šelf, na ktorom dosahuje hĺbka mora maximálne 100&nbsp;m. Oblasťou prebieha od severovýchodu k juhozápadu z Indického do Atlantického oceánu prúd Strelkového mysu, ktorý sa pri Myse dobrej nadeje stretáva s prúdom Benguelským. Tunajšie vody sú bohatým loviskom rýb.

## Pozri aj
* Mys dobrej nádeje
* Mys Horn
* Biely mys - najsevernejší bod Afriky
* Zelený mys - najzápadnejší bod Afriky
* Raas Xaafuun - najvýchodnejší bod Afriky

## Iné projekty

## Externé odkazy
* Oficiálna stránky Národného parku Agulhas (po anglicky)

Kategória:Mysy v Južnej Afrike
Kategória:Západné Kapsko
Trichóm

[thumb|Trichómy na stonke rastliny ''[Euphorbia dentata*]]
*'Trichóm** alebo **chlp** je jednobunkový alebo viacbunkový nerozkonárený alebo rozkonárený výrastok pokožky, prípadne aj podkožky rastlín.

Podľa funkcie sa dá rozdeliť na:
***krycí** (má ochrannú funkciu, okrem toho pomáha chrániť rastlinu proti prehriatiu alebo pri rozširovaní plodov a semien); delí sa na:
**papily (vytvárajú zamatový vzhľad rastliny, nájdeme ich napr. na ruži)
**hviezdovité chlpy 
**praslenovito vetvené chlpy (napr. [[divozel]])
***žľaznatý** (slúži na vylučovanie éterických olejov ([[mäta]]) alebo živíc) 
***pŕhlivý** (pri odlomení jeho špičky dochádza k vyliatiu pálivej tekutiny, napr. pri pŕhľave je to [[kyselina mravčia]]; jeho premenou vznikajú ostne, je pre ne charakteristické, že sa dajú odlomiť - [[ruža]], [[egreš]])
***absorpčný''' (na koreni, tzv. koreňové vlásky)
*trichómy mäsožravých rastlín (napomáhajúce príjmu látok z tiel živočíchov)

Chlpy vyrastajú z pokožkových buniek rastlín. Ich úlohou je zosilňovať ochranné vlastnosti krycieho pletiva - znížením prúdenia vzduchu v bezprostrednej blízkosti listu znižujú straty vody odparom. Zvýšením odrazivosti svetla (albeda) znižujú teplotu listu, produkciou špecifických látok zase chránia rastliny pred bylinožravcami. Trichómy môžu byť jednobunkové alebo mnohobunkové, rozmanitého tvaru, dĺžky a hustoty. Koreňové vlásky sú vychlípeniny rhizodermálnych buniek s dĺžkou do niekoľko milimetrov.

## Iné projekty

Kategória:Botanika
Circa (rozlišovacia stránka)

**Circa** alebo **Cirka** môže byť:
* cirka
* značka skejtbordingového odvetvia, pozri C1RCA
* skratka Clandestine Insurgent Rebel Clown Army, britská antimilitaristická skupina pozostávajúca z klaunov oblečených v armádnych uniformách
* Center for Instructional and Research Computing Activities, oddelenie na University of Florida
* Circa Records, vedľajšia nahrávacia značka Virgin Records
Definícia v kruhu

**Definícia v kruhu** (iné názvy: **kruh v definícii, circulus in definiendo, idem per idem, bludný kruh, circulus vitiosus, uzavretý kruh**) je logická chyba spočívajúca v tom, že v tom, čím definujeme (definiens), explicitne alebo implicitne používame ten pojem, ktorý definujeme (definiendum).

Kategória:Dôkazy
Kategória:Logika
Derivácia

**Derivácia** môže byť:
*všeobecne:
**odvodenie, odvodzovanie
**odchyľovanie
*v matematike: 
**základný pojem diferenciálneho počtu, pozri derivácia (funkcia)
**v abstraktnej algebre: lineárne zobrazenie, ktoré spĺňa Leibnizovo pravidlo, pozri derivácia (abstraktná algebra)
*vo fyzike: odchýlka letiacej strely od zvislej roviny predchádzajúcej osou hlavne, pozri derivácia (strela)
*v letectve: zastaraný výraz pre znos (=drift)
*vo vodárstve: odbočný kanál
*v jazykovede: 
**tvorenie slova zmenou morfologickej stavby iného slova inou ako kompozícia (t. j. spravidla tvorenie slov pomocou afixov), synonymum odvodzovanie, pozri odvodzovanie (odvodzovanie)
**v generatívnej gramatike: sled reťazcov, v ktorých každý reťazec je odvodený od predchádzajúceho, pozri derivácia (generatívna gramatika)
*v sociológii: pojem Vilfreda Pareta, pseudologické názory a tvrdenia, ktorými ľudia vyjadrujú, vysvetľujú a ospravedlňujú svoje iracionálne postoje, potreby a činy, pozri derivácia (sociológia)
* v informatike: konkrétny syntaktický strom zobrazujúci jednu možnú cestu na syntaktické analyzovanie textového reťazca, pozri derivácia (informatika)
Dôkaz v kruhu

**Dôkaz v kruhu** (iné názvy : **kruh v dôkaze, circulus in demonstrando, petitio principii, bludný kruh, circulus vitiosus, uzavretý kruh**) je logická chyba spočívajúca v tom, že ako argument dôkazu sa používa tvrdenie dokázané pomocou samej dokazovanej vety.

Kategória:Logika
Kategória:Dôkazy
Kalmar (mesto)

right|thumb|Kalmar
**Kalmar** je mesto v juhovýchodnom Švédsku ležiace na pobreží Baltského mora, hlavné mesto rovnomennej provincie. Podľa údajov z roku 2005 tu žilo 35 170 obyvateľov.

Mesto má veľmi bohatú históriu a v období medzi 13. a 17. storočím patrilo medzi najdôležitejšie mestá vo Švédsku. Bolo aj členom Hanzy. Po podpísaní Roskildského mieru v roku 1658 sa význam mesta zmenšil.

## Iné projekty

## Zdroj

Kategória:Mestá vo Švédsku
Kategória:Hanza
Kategória:Prístavné mestá Baltského mora
Jadžurvéda

**Jadžurvéda** alebo **Jadžurvédah** (sanskritský kmeň: यजुर्वेद - Jadžurvéda; sanskritský nominatív: *Jadžurvédah*; význam: *učenie o obetiach*) alebo **Jadžuvéd** (-podľa hindskej výslovnosti sanskritského slova) je súbor posvätných textov  hinduizmu, jedna zo štyroch véd. 

Obsahuje texty zamerané na vykonávanie rituálov, obetí a obetné formulky (mantry), ktoré musel védsky kňaz (adhvarju) ovládať. Jadžurvéd bol zostavený okolo 10. storočia pred Kr. Dochovali sa dve zbierky (sanhity): **Biela Jadžurvéda** (*Šukla Jadžurvéda*) a **Čierna Jadžurvéda** (*Krišna Jadžurvéda*), každý vo viacerých verziách. Na rozdiel od ostatných véd sú v Jadžurvéde neskoršie komentáre (brahmany) spojené s textom védu.

Kategória:Védske náboženstvo
Kategória:Indická literatúra
Sámavéda

**Sámavéda** alebo **Sámavédah** (sanskritský kmeň: सामवेद - Sámavéda; sanskritský nominatív:  Sámavédah; význam: *vedenie o rituálnych spevoch*) alebo **Sámavéd** (-podľa hindskej výslovnosti sanskritského slova) je súbor posvätných textov hinduizmu, jedna zo štyroch véd. Obsahuje výber z rgvédskych hymnov prispôsobený liturgickým melódiám. Najstaršie časti Sámavédy pochádzajú asi z obdobia okolo roku 1000 pred Kr.

Kategória:Védske náboženstvo
Kategória:Indická literatúra
Lýdia Vadkerti-Gavorníková

**Lýdia Vadkerti-Gavorníková** (občianskym menom **Lýdia Vadkertiová**, rodená **Gavorníková**) (* 30. marec 1932, Modra – † 22. máj 1999, Bratislava) bola slovenská poetka a prekladateľka.

## Životopis
Pochádza z rodiny stolára a vzdelanie získavala v Kopčanoch, Skalici a napokon na Pedagogickom gymnáziu v Bratislave. V rokoch 1951 – 1962 pracovala ako učiteľka v Bratislave, od roku 1962 bola na invalidnom dôchodku a venovala sa literárnej tvorbe. Od roku 1978 bola redaktorkou a neskôr i zástupkyňou šéfredaktora v časopise Revue svetovej literatúry a v roku 1986 odišla do dôchodku. 

## Tvorba
Prvé diela začala uverejňovať v školskom časopise Iskra a v publikovaní pokračovala až o mnoho rokov neskôr, keď jej v roku 1965 začali vychádzať básne v časopisoch Slovenské pohľady a Mladá tvorba. Knižne debutovala o rok neskôr zbierkou básní Pohromnice. Vo svojej tvorbe zobrazuje vinohradnícky kraj s jeho drsným životom, otcovu predčasnú smrť, jeho prácu v stolárskej dielni, ale aj matkine nové manželstvo a obrazy zo života žien, čo dohromady tvorí základné motívy celej jej tvorby. V básňach vyjadruje mnohovrstvové pocity a myšlienky modernej ženy v novej spoločnosti. Vytvára tak zložitú báseň, ktorá je výsledkom úporného zápasu o význam a tvar slova, o videnie veci a problémov v ich mnohoznačnosti. Okrem vlastnej tvorby sa tiež venovala prekladom z nemčiny, ruštiny, francúzštiny a češtiny.

## Dielo
### Poézia
*1966 – *Pohromnice*
*1970 – *Totožnosť*
*1972 – *Kolovrátok*
*1973 – *Kameň a džbán*
*1977 – *Piesočná pieseň*
*1979 – *Trvanie*
*1982 – *Víno*, poéma
*1992 – *Hra na pár-nepár*

### Preklady
*1972 – *Chytráctvo majstra Pathelina*, francúzska veršovaná komédia z 15. storočia
*1975 – J. R. Becher: *Sedem premien*, výber z básnikovho diela (spoluautor J. Slivka)
*1976 – Jean Racine: *Faidra* (spoluautor J. Boor)
*1997 – V. Vysockij: *Vraciam sa*, výber z básnikovho diela

## Externé odkazy
* 
* Texty diel L. V.-Gavorníkovéj

Kategória:Narodenia v 1932
Kategória:Osobnosti z Modry
Kategória:Úmrtia v 1999
Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Ženy v slovenskej literatúre
Kategória:Ženy v poézii
Ján Šimonovič

**Ján Šimonovič** (* 17. február 1939, Siladice – † 21. december 1994, Bratislava) bol slovenský básnik, esejista a prekladateľ.

## Životopis

Pochádza z robotníckej rodiny a vzdelanie získaval v Siladiciach, Hlohovci a napokon na filozofickej fakulte Univerzity Komenského v Bratislave, odbor slovenčina – ruština. V rokoch 1961 – 1962 pracoval ako redaktor v Československom rozhlase, v rokoch 1962 – 1971 pracoval vo vydavateľstve Smena, od roku 1971 pracoval ako redaktor vo vydavateľstve Slovenský spisovateľ a v rokoch 1980 – 1982 bol šéfredaktorom detského časopisu Zornička. Neskôr pracoval opäť pre vydavateľstvo Smena.

## Tvorba

Prvé diela začal uverejňovať v roku 1957 v časopise Mladá tvorba, knižne debutoval zbierkou *Pyramída* v roku 1965. Inšpiroval sa v nich nielen súdobými autormi, ale i nadrealizmom a surrealizmom. Vo svojich básniach presadzoval čisté estetické vnímanie, zameriaval sa na vyjadrenie životnej a prírodnej harmónie. Venuje sa pomerne úzkemu okruhu tém, ako sú oslava domova, prirodzenej krásy ženy a najmä prírody. Tieto témy sa v jeho posledných dielach obracajú do úplných protikladov – od oslavnosti k chorobe, škaredému mestu, sklamaniu či ekologickým katastrofám. Okrem vlastnej tvorby tiež prekladal diela zo španielčiny (Federico García Lorca) a ruštiny (Sergej Alexandrovič Jesenin)

## Dielo
### Poézia

*1964 – *Pyramída*
*1968 – *Obrazotvorná lúka*
*1969 – *Belavá z helénskeho sveta*
*1970 – *Útek z júla, o srdciach*
*1971 – *Sen, jama vo mne*
*1972 – *Vysoko miznú vtáky*
*1972 – *Deti*
*1974 – *Tichým krokom*
*1976 – *Mesto*
*1980 – *Deti. Mesto. Chvenie*
*1981 – *Život o sne*
*1984 – *Hustý čas*
*1986 – *Rodáci*
*1990 – *Zo strieborného rozcestia*
*1993 – *Krk ľalie*
*1995 – *Skepsa*

### Výbery

*1973 – *Vybrané básne*

### Eseje

*1972 – *Próza v básni*
*1994 – *Pastier slov*

### Preklady

*1965 – F. A. Faiz: *Ruka vánku*
*1966 – H. M. Enzensberger: *Obrana vlkov*
*1967 – Rafael Alberti: *Premeny býka*
*1969 – Federico García Lorca: *Raz do vyhne vošla luna*
*1971 – G. A. Bécquer: *Šum bozkov v trepotaní krídel*
*1974 – Juan Ramón Jiménez: *Srdce v nepohode*
*1975 – Federico García Lorca: *Tak som ťa videl*
*1978 – E. Clarová: *Voda a oheň*
*1979 – Sergej Alexandrovič Jesenin: *Pieseň nad poľami*

## Externé odkazy
* 

Kategória:Osobnosti zo Siladíc
Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Laureáti Ceny Ivana Kraska
Kategória:Laureáti Ceny Jána Hollého
Štefan Strážay

**Štefan Strážay** (* 10. november 1940, Igram) je slovenský básnik.

## Životopis

Pochádza z robotníckej rodiny a vzdelanie získaval v Bratislave, kde po maturite pokračoval v štúdiu na filozofickej fakulte Univerzity Komenského, odbor slovenčina – ruština. Po ukončení štúdia pracoval v rokoch 1964 – 1970 ako stredoškolský učiteľ na SEŠ (dnes Obchodná akadémia) v Poprade, v rokoch 1970 – 1972 bol redaktorom v časopise Slovenské pohľady a od roku 1972 do roku 2000 pracoval vo vydavateľstve Slovenský spisovateľ.

## Tvorba

Jeho prvé diela vznikali v čase jeho vysokoškolských štúdií, a spolu s prekladmi z ruštiny ich od roku 1960 uverejňoval v literárnom časopise Mladá tvorba. Knižne debutoval v roku 1966 zbierkou básní *Veciam na stole*. Do povedomia čitateľov sa zapísal ako citlivý maliar vecných zátiší, spontánnosťou a bezprostrednosťou výrazu. Vo svojich dielach sa venuje témam rodiska, vojny, sociálnym motívom či téme matka. Po čase sa do jeho diel začalo vkrádať psychické napätie a skepsa, ktoré ju nadlho ovplyvnili. Okrem vlastnej tvorby a venuje tiež prekladom z ruskej literatúry.

## Dielo
### Básnické zbierky

*1966 – *Veciam na stole*
*1971 – *Úsvit, ale neurčitý*
*1974 – *Sviatky*
*1975 – *Igram*
*1977 – *Podhorany*
*1977 – *Palina*
*1981 – *Dvor*
*1985 – *Sestra*
*1985 – *Malinovského 96*
*1989 – *Elégia*
*1990 – *December*
*1992 – *Interiér*

### Výbery

*1978 – *Básne*

Kategória:Osobnosti z Igramu
Kategória:Slovenskí spisovatelia
Kategória:Slovenskí básnici
Kategória:Laureáti Ceny Ivana Kraska
Luiz Inácio Lula da Silva

**Luiz Inácio Lula da Silva**, vlastným menom **Luiz Inácio da Silva** (* 27. október 1945, Caetés, Brazília), taktiež známy ako **Lula** je brazílsky politik a odborár, ktorý od 1. januára 2023 pôsobí ako 39. prezident Brazílie. Ako člen Robotníckej strany bol predtým 35. prezidentom Brazílie od 1. januára 2003 do 1. januára 2011. Je prvým brazílskym prezidentom, ktorý bol zvolený na tretie funkčné obdobie, a prvým, ktorý vo voľbách porazil úradujúceho prezidenta. Vo veku 77 rokov je najstarším brazílskym prezidentom v čase inaugurácie.

## Iné projekty
 

## Externé odkazy
* Profile: Luiz Inácio Lula da Silva
* The 2010 TIME 100: Luiz Inácio Lula da Silva 
* General Debate of the 64th Session
* 

Kategória:Prezidenti Brazílie
Kategória:Osobnosti na brazílskych poštových známkach
Kategória:Rytieri Rádu slona
Látkovce

**Látkovce** sú miestna časť slovenskej obce Uhrovec (okres Bánovce nad Bebravou), ku ktorej boli pripojené v roku 1968. Ležia juhovýchodne od samotného Uhrovca, v kotline za Ostrým vrchom. Stojí tu dvojpodlažný klasicistický kaštieľ z 1. polovice 19. storočia.

## Dejiny
Prvým doloženým vlastníkom Látkoviec bolo Zuborské opátstvo (1113), po ňom rodina *Latkóczyovcov*, od nej ho kúpila rodina *Záblatských* (Záblathy). Člen prvej zo zmienených rodín Pavol Latkóczy bol v roku 1485 veliteľom hradu Uhrovec.

Dedina sa prvýkrát spomína v roku 1364. 

V roku 1598 tu bolo 23 domov, v roku 1828 už len 8 domov (195 obyvateľov) a v roku 1910 len 63 obyvateľov (všetko Slováci).Ďalším majiteľom bol veľkostatkár Náchlinger, ktorý sa sem prisťahoval z Čiech, zo Zvěstova, spolu s manželkou Mariou Sedničkovou. Tá sem postupne priviedla svojich bratov s rodinami, ktorí zastávali rôzne funkcie na panstve. Panstvo vlastnili až do znárodnenia.

Názov Látkovce je odvodený z osobného mena *Vladk > *Ladk.

Kategória:Uhrovec
Látkovce
CryoSat

**CryoSat** je prvý z projektov Európskej kozmickej agentúry zameraných na výskum Zeme. S projektom družice prišiel v roku 1998 profesor University College v Londýne profesor Duncan Wingham. Misia má za úlohu prieskum a výskum kryosféry, zamrznutej vody vo forme snehu, ľadovcov, plávajúcich krýh a trvalo zamrznutej pôdy.

## Popis
Družica Cryosat s hmotnosťou 650 kg mala pracovať vo výške 720 km od zemského povrchu. S rozmermi 4,6 m na dĺžku a 2,34 m na šírku mala byť na meranie vybavená novým nástrojom SIRAL (Synthetic Aperture Interferometric Radar Altimeter). SIRAL je novou generáciou radarových altimetrov, ktorý dokáže merať aj plávajúci ľad v oceánoch. Ostatné zariadenia na palube Cryosatu mali slúžiť najmä na presné určenie polohy družice na obežnej dráhe a na udržanie stability družice. Tieto zariadenia boli skonštruované pre zmapovanie svetových zásob ľadu s presnosťou 1 — 3 cm vo vertikálnom a 300 metrov v horizontálnom smere.

## Zničenie družice
8. októbra 2005 došlo k zničeniu družice, keď zlyhala nosná raketa Rockot. Chyba riadiaceho softvéru rakety zapríčinila, že sa od rakety neoddelil druhý stupeň, ktorý sa potom s tretím stupňom a družicou zrútil do Severného ľadového oceánu severne od Grónska. Pre ruský nosič sa ESA rozhodla z dôvodu, že nosič zodpovedajúcej nosnosti vo svojom portfóliu nemá. 

## CryoSat-2
24. marca 2006 Európska kozmická agentúra oznámila, že sa rozhodla vytvoriť nový exemplár strateného satelitu. Nová družia CryoSat-2 by mala byť pripravená k letu začiatkom roku 2009.

## Externé odkazy

* ESA - oficiální stránky projektu

Kategória:Družice ESA
Alexander Járay

**Alexander Járay** (* 1943) je slovenský občan pôvodom z Košíc. Tvrdí, že vyvrátil teóriu relativity, odmieta matematiku reálnych čísel. Jeho základným filozofickým problémom je *Aký rozdiel je medzi nulou a ničím*. Na Deň ústavy zvykol pred Ústavným súdom ničiť Ústavu Slovenskej republiky pálením alebo trhaním. Je predsedom neregistrovanej Strany pravdy.

## Pôsobenie
Sám seba vymenoval za predsedu Akadémie Reálnych Vied Cassoviensis a udelil si titul Generalissimus Reálnych vied GRSc. 
Chce nahradiť abstraktnú od reality odtrhnutú matematiku a ňou opísanú relativistickú fyziku reálnou kvantovou matematikou a trojhmotovou fyzikou. Niekoľkokrát sa pokúšal kandidovať za prezidenta Slovenskej republiky, v rokoch 1998 a 1999 kandidoval na funkciu primátora Košíc.

Je „rekordérom“ v trvaní hladovky: Na protest proti neprijatiu kandidáta Strany pravdy Jozefa Ďurku na post prezidenta, začal Alexander Járay hladovku za demokratické Slovensko, ktorá však trvala iba štyri hodiny.

Za pálenie Ústavy Slovenskej republiky pred Ústavným súdom bol súdený, okresný súd nariadil jeho ústavné psychiatrické liečenie, krajský súd však neskôr toto rozhodnutie zrušil. Niektorí autori pôvodný rozsudok pokladali za hrubé porušenie slobody slova.

Na svojej webovej stránke deklaruje cieľ „*prezentovať novú kvantovú matematiku a ňou opísanú trojhmotnú fyziku*“. Stránka je už dlhšiu dobu neaktívna a mnohé jej časti kompletne chýbajú.

## Referencie

## Pozri aj
* Sloboda slova

## Externé odkazy
* Osobná stránka Alexandra Járaya
* Blog na sme.sk

Kategória:Osobnosti z Košíc
Kategória:Narodenia v 1943
Limbus

**Limbus** môže byť:
*v náboženstve: okraj pekla, predpeklie, pozri limbus (náboženstvo)
*v anatómii: okraj, lem, obyčajne vyvýšený (napr. rohovky, bubienka, alveoly, očného viečka, chrupky)
*v geodézii a podobne: vodorovný kruh s uhlovým delením na meranie vodorovných uhlov, ktorý tvorí podstatnú časť uhlomerných prístrojov, napríklad teodolitov či astrolábov, pozri limbus (meranie)
*v optike: stupnica sextantu, pozri limbus (sextant)
*švédska punkrocková skupina, pozri Limbus (punkrocková skupina)
Rad (matematika)

V matematike je **(nekonečný) rad** postupnosť, ktorej n-tý člen predstavuje súčet prvých n členov danej postupnosti a_n. Tento súčet sa označuje ako čiastočný (parciálny) súčet postupnosti a_n.

Ak sú členy daného (nekonečného) radu čísla, potom sa takýto rad nazýva *číselným radom* (alebo taktiež *rad s konštantnými členmi*). Ak n-tý prvok radu závisí nielen na svojom poradovom čísle n, ale tiež na ďalších parametroch, potom takýto (nekonečný) rad označujeme ako *funkčný* prípadne tiež *funkcionálny rad*. Funkčný rad získame z postupnosti funkcií f_n(x).

Neformálne sa ako (nekonečný) rad často označuje nekonečný súčet postupnosti a_n, ktorý sa symbolicky zapisuje ako:

:\sum_{n=0}^\infty a_n

V prípade postupnosti funkcií nahradzujeme a_n symbolom f_n(x).

## Súčet radu (definícia ad a)
Pre postupnosť a_0, a_1, a_2, \ldots definujeme tzv. *k-tý čiastočný súčet* ako s_k=\sum_{n=0}^k a_n, teda (konečný) súčet prvých *k* prvkov postupnosti. Pomocou neho je definovaný *súčet nekonečného radu* ako \lim_{n \to \infty}s_n, čiže limita postupnosti čiastočných súčtov. 

Podľa (ne-)existencie tejto limity sa rady delia na:
* *konvergentné* - u nich limita existuje a rovná sa nejakému konečnému číslu, napríklad \sum_{n=1}^\infty \frac{1}{n^2} = \frac{\pi^2}{6}
* *divergentné* - limita neexistuje (napr. \sum_{n=0}^\infty (-1)^n - postupnosť čiastočných súčtov je oscilujúca) alebo sa rovná \pm\infty\;, napr. \sum_{n=1}^\infty \frac{1}{n} = \infty

## Niektoré významné rady
* *geometrický rad* je taký rad, v ktorom je každý nasledujúci prvok konštantným násobkom predchádzajúceho prvku. Napríklad:
 
:1 + {1 \over 2} + {1 \over 4} + {1 \over 8} + {1 \over 16} + \cdots=\sum_{n=0}^\infty \frac{1}{2^n}.
:: \sum_{n=0}^\infty \frac{1}{2^n} = 2
:Všeobecne sa dá povedať, že geometrický rad \sum_{n=0}^\infty z^n konverguje práve vtedy, ak je |*z*| 1 + {1 \over 2} + {1 \over 3} + {1 \over 4} + {1 \over 5} + \cdots =\sum_{n=1}^\infty \frac{1}{n}

Kategória:Algebra
Eliáš

**Eliáš** môže byť:
* krstné meno, pozri Eliáš (prvé meno)
* prorok v Biblii, pozri Eliáš (prorok)
Postupnosť

**Postupnosť** môže byť:
*usporiadanosť podľa následnosti
*v matematike: funkcia, ktorej definičný obor sú prirodzené čísla, pozri postupnosť (matematika)
Aritmetická postupnosť

**Aritmetická postupnosť** je taká postupnosť, v ktorej hodnota *n*-tého člena sa rovná súčtu *d* (rozdiel dvoch za sebou idúcich členov) a predchádzajúceho člena. *d* sa nazýva *diferencia* aritmetickej postupnosti.

Aritmetická postupnosť je koncept veľmi dôležitý pre praktickú matematiku.

## Vzorce
V nasledujúcich vzorcoch označuje a_n *n*-tý člen aritmetickej postupnosti a *d* jej diferenciu. V niektorých prípadoch sú uvedené dva tvary vzorcov - pre prípad, že prvým členom postupnosti je a_0 resp. a_1. Ak je uvedený vzorec jediný, platí v oboch prípadoch.

### Rekurentné zadanie
*  a_n = a_{n-1} + d 
alebo
* a_{n+1} = a_n + d 

### Zadanie vzorcom pre ''n''-tý člen
*  a_n = a_0 + n\cdot d  
alebo
*  a_n = a_1 + (n - 1)\cdot d  

### Vyjadrenie ''s''-tého člena z ''r''-tého
*  a_s = a_r + (s-r)\cdot d  

### Súčet prvých ''n'' členov
* s_n = \frac{(a_0 + d + a_n)\cdot n}{2}
alebo
* s_n = \frac{(a_1 + a_n)\cdot n}{2}

## Referencie

## Príklad
Napríklad ak je a_1 = -5 a d = 3, potom niekoľko prvých členov aritmetickej postupnosti je: -5, -2, 1, 4, 7, 10, 13, ...

## Pozri aj
* Geometrická postupnosť

Kategória:Algebra
Mongoloid

**Mongoloid** alebo **[[mongol]]** môže byť:
*príslušník mongoloidnej rasy, pozri mongoloidná rasa
*osoba postihnutá mongolizmom, pozri pod Downov syndróm
*v slangu:
**chmuľo, hlupák

## Zdroje